**Լուկաս Ռամոն Բարիոս** (իսպ.՝ Lucas Ramón Barrios, նոյեմբերի 13, 1984(1984-11-13), Սան Ֆեռնանդո, Բուենոս Այրես, Արգենտինա), արգենտինական ծագմամբ պարագվայցի ֆուտբոլիստ, բրազիլական «Գրեմիո» ֆուտբոլային ակումբի հարձակվող։ 2010 թվականի Ֆուտբոլի աշխարհի առաջնության մասնակից։

Բարիոսի մայրը Պարագվայի քաղաքացի է, ինչը նրան հնարավորություն է տվել ծնվելուց հետո ստանալ այդ պետության քաղաքացիություն։ 2010 թվականի մարտին Բարիոսը ստացել է Պարագվայի քաղաքացիություն՝ հրաժարվելով արգենտինական անձնագրից (Արգենտինայում արգելված էր երկքաղաքացիությունը)։

Կարիերա
-------

Բարիոսը «Պալմեյրասի» կազմում
Բարիոսը փառքի է արժանացել որպես խոստումնալից խաղացող «Կոբրելոա» ակումբում, որտեղ վերջինս բազմիցս դարձել է գոլերի հեղինակ։ Նախքան «Կոբրելոան»՝ Բարիոսն իր մասնագիտական կարիերան անցկացրել է Արգենտինայի երկրորդ դիվիզիոնում՝ 1999 թվականից մինչև 2002 թվականը հանդես գալով «Միտրե», «Յուվենտուս դե Լեներես», «Բարակաս Սենտրալ», «Պասիֆիկո», «Ուրական» և «Արգենտինիոս Խունիորս» ակումբներում։ Սակայն նոր վայրում ֆուտբոլիստը հաջողությամբ ցուցադրել է իր բնածին հարձակողական ունակությունները՝ խփելով 14 գնդակ 2007 թվականի Ապերտուրայում՝ սկզբում «Կոբրելոայի», ապա մեքսիկական «Ատլաս» ակումբի կազմերում։

### «Կոլո-Կոլո»

2008 թվականի սկզբին «Կոլո-Կոլո» ակումբը 6 ամսով վարձակալության պայմանագիր է կնքում Բարիոս հետ՝ նպատակ ունենալով նոր կազմով հաջողություններ ունենա 2008 թվականի Լիբերտադորեսի գավաթի առաջնությունում։ Նույն տարվա հունիսին ավարտվում է ֆուտբոլիստի վարձակալական պայմանագրի ժամկետը և «Կոլո-Կոլոն» $ 1.5 մլն դոլար է առաջարկում Բարիոսի համար։ Շուտով պարզ է դառնում այն, որ «Ատլաս»-ը ֆուտբոլիստին գնահատել է 2 մլն։ Ի վերջո «Կոլո-Կոլոն» առաջարկել է անհրաժեշտ 2 մլն դոլարը, սակայն ակումբը կարողացել է վճարել այդ գումարի միայն 80%-ը և Բարիոսը լրացրել է գումարն իր գրպանից։ «Ատլասում» Բարիոսի տարեկան աշխատավարձը կազմում էր գրեթե $ 400,000, սակայն դա եղել է «Կոլո-Կոլոյում» նրա ստացած աշխատավարձի միայն 40%-ը։ 2008 թվականին Լուկասը օգնեց թիմին հաղթել առաջնությունում։

Լուկաս Բարիոսը համարյա քառամյա պայմանագիր է կնքում ֆրանսիական «Նանսի» ակումբի հետ, բայց «Կոլո-Կոլոի» նախագահ Գաբրիել Ռուիզ-Տագլեն 2009 թվականի հունվարի 1-ին մերժել է «Նանսիի» առաջարկը», նշելով, որ հետագա առաջարկությունները կքննարկվի։ 2008 թվականին «Կոլո-Կոլոյում» անցկացրած 44 խաղերի ընթացքում Բարիոս խփել է 38 գոլ և դարձել է ինչպես Չիլիի Կլաուսուրայի այնպես էլ Ապերտուրայի լավագույն ռմբարկուն։

### «Բորուսիա» (Դորտմունդ)

2009 թվականի հուլիսին Բարիոսը տեղափոխվել է դորտմունդի «Բորուսիա»։ Նրա տրանսֆերի արժեքը կազմել է 3,5 մլն եվրո։ օգոստոսի 8-ին «Քյոլնի» դեմ խաղի ժամանակ Լուկասը նշել է իր նորամուտը Գերմանիայի ֆուտբոլի առաջնությունում։ Հոկտեմբերի 3- ին մյունխենգլադբախի «Բորուսիայի» դեմ խաղի ժամանակ Բարիոսը խփել է իր առաջին գոլը «Դորտմունդի» կազմում. խաղն ավարտվել է 1:0 հաշվով հոգուտ «Դորտմունդի։ 2010 թվականի ապրիլի 24-ին Նյուրնբերգի դեմ խաղում նա կատարել է հեթ-տրիկ։ Առաջին մրցաշրջանի ընթացքում նա դարձել է ակումբի լավագույն ռմբարկուն, խփելով 23 գնդակ բոլոր մրցաշարերում։ Հաջորդ մրցաշրջանում նա աչքի է ընկել 21 անգամ բոլոր պաշտոնական մրցաշարերում, որոնց մասնակցել է գերմանական ակումբը։

Հարձակվողը գրավել է եվրոպական շատ ակումբների ուշադրությունը, ներառյալ ռուսական «Ռուբինը», Անգլիական «Մանչեսթեր Սիթին» և իտալական «Միլանը», բայց նա բոլորին մերժել է՝ համաձայնվելով չինական «Գուանչժոու Էվերգրանդ» ֆուտբոլային ակումբի առաջարկին։

### «Գուանչժոու Էվերգրանդ»

2012 թվականի մայիսի 2-ին Բարիոսը տեղափոխվել է չինական «Գուանչժոու Էվերգրանդ» ֆուտբոլային ակումբ, ակումբի հետ ստորագրելով քառամյա պայմանագիր։ նրա տրանսֆերը «Գուանչժոու Էվերգրանդի» ակումբի կազմում կազմել է 8,5 մլն եվրո։ Հուլիսի 15 «Գուանչժոու Ֆուլի» ակումբի դեմ խաղում Լուկասը նշել է իր դեբյուտը Չինաստանի ֆուտբոլի առաջնությունում։ Հուլիսի 21-ին «Հենան Կոստրակշն» ակումբի դեմ պայքարում Բարիոսը խփեց իր առաջին գոլը նոր թիմի կազմում։ 2013 թվականի ամռանը հայտնվել է այն մասնին, որ «Գուանչժոուն» խնդիրներ է ունեցել Բարիոսի աշխատավարձերի վճարման հետ կապված, ինչ պատճառով էլ Լուկաս Բարիոսը լքել է ակումբը։

### «Սպարտակ» (Մոսկվա) և «Մոնպելե» վարձավճարով

2013 թվականի օգոստոսի 10-ին Լուկաս Բարիոսը երեք տարով պայմանագիր է կնքել մոսկովյան «Սպարտակ ֆուտբոլային ակումբի» հետ։ Նրա տրանսֆերը «Սպարտակում» կազմել է 3 միլիոն եվրո, որը կարող էր դառնալ մինչև 7 միլիոն եվրո՝ տարբեր բոնուսների հաշվին։ Օգոստոսի 18-ին «Ռուբին» ֆուտբոլային ակումբի դեմ խաղի ժամանակ Բարիոսը նշել է իր նորամուտը Ռուսական Պրեմիեր լիգայում։ 2013 թվականի դեկտեմբերի-1ին Վոլգա ակումբի դեմ խաղի ժամանակ նա դարձել է գոլի հեղինակ՝ խփելով իր առաջին գոլը «Սպարտակի» կազմում։ Խաղն ավարտվել է 6:1 ջախջախիչ հաշվով հոգուտ Սպարտակի։

2014 թվականի ամռանը նա վարձավճարով տեղափոխվե լէ ֆրանսիական «Մոնպելե»։ Օգոստոսի 17-ին ֆրանսիական «Մարսելի» դեմ խաղում Բարիոսը նշել իր դեբյուտը Լիգա 1-ում։ Դեկտեմբերի 6-ին «Ռենա» ակումբի դեմ խաղում Լուկասը խփել է իր առաջին գոլը «Մոնպելեի» կազմում։ 2015 թվականի հունվարի 17-ին «Մեցա» ակումբի դեմ խաղում նա ձևակերպել է հեթ-տրիկը։ Մրցաշրջանի վերջում Բարիոսը դարձել է թիմի լավագույն ռմբարկուն՝ խփելով 11 գնդակ։

### «Պալմեյրաս»

2015 թվականի հունիս 18-ին հայտնի է դարձել, որ պարագվայցի հարձակվող Լուկաս Բարիոսը կշարունակի իր կարիերան բրազիլական «Պալմեյրաս» ակումբում։ Մոսկվայի «Սպարտակի» խաղացողը այդ մասին հայտարարել է իր «Ֆեյսբուքյան» էջում։ Ֆուտբոլիստն ակումբի հետ կնքել է երեք տարվա պայմանագիր Չիլիի հյուրանոցներից մեկում։ Հուլիսի 19-ին «Սանթոսի» դեմ խաղում Բարիոսը նշել է իր դեբյուտը Բրազիլիական Սերիա Ա-ում:. Սեպտեմբերի 17-ին «Ֆլումինենսե» ակումբի դեմ պայքարում նա դարձել է հեթ-տրիկի հեղինակ, խփելով իր առաջին գոլերը «Պալմեյրասի» կազմում։

Միջազգային կարիերա
------------------

2010 թվականի մայիսի 25-ին Իռլանդիայի հավաքականի դեմ ընկերական հանդիպման ժամանակ Բարիոսը նշել է իր դեբյուտը Պարագվայի ֆուտբոլի ազգային հավաքականի կազմում։ Այդ խաղի ժամանակ նա խփել է իր առաջին գոլը ազգային թիմում։ Նույն տարում Լուկաս ընդգրկվել է ազգային թիմի հայտացուցակում, մասնակցելու Ֆուտբոլի աշխարհի առաջնությանը՝ որնա անցկացվելու էր Հարավային Աֆրիկայում։ մրցարշարի ընթացքում նա մասնակցել է Իտալիայի հավաքականի, Սլովակիայի, Նոր Զելանդիայի, Ճապոնիայի և Իսպանիայի հավաքականների դեմ հանդիպումներին։

2011 թվականին ազգային հավաքականի կազմում Բարիոսը Արգենտինայում անցկացվող Ամերիկայի գավաթի խաղարկության ժամանակ դարձել է արծաթե մեդալակիր։ Մրցարշարի ընթացքում նա մասնակցել է Էկվադորի, Ուրուգվայի հավաքականի, երկու անգամ Վենեսուելայի հավաքականի և Բրազիլիայի հավաքականի դեմ խաղերին։ Վենեսուելայի ֆուտբոլի ազգային հավաքականի դեմ հանդիպման ժամանակ Լուկասը դարձել է գոլի հեղինակ։

2015 թվականին «Մոնպելյեում» անցկացրած հաջող մրցաշրջանից հետո, Բարիոսը ընդգրկվել է հավաքականի հայտացուցակում՝ մասնակցելու Չիլիում կայանալիք Ամերիկայի գավաթի խաղարկությանը։ Մրցարշարի ընթացքում նա մասնակցել է Ուրուգվայի հավաքականի, Պերույի հավաքականի երկու անգամ Արգենտինայի հավաքականի դեմ հանդեպումներին, յուրաքանչյուրում խփելով 1 գոլ։

Ձեռքբերումներ
-------------

**Ակումբային**
Չիլի **«Կոլոլ-Կոլո»**

* 1Չեմպիոն Չիլիի ֆուտբոլի առաջնություն - Կլաուսուրա 2008

Գերմանիա **«Բորուսիա Դորտմունդ»**

* 1Չեմպիոն Գերմանիայի ֆուտբոլի առաջնություն։ (2) 2010-11, 2011-12
* Գերմանիայի գավաթի դափնեկիր։ 2011/12

Չինաստանի Ժողովրդական Հանրապետություն **«Գուանչժոու Էվերգրանդ»**

* 1Չեմպիոն Չինաստանի ֆուտբոլի առաջնություն - 2012
* Չինաստանի ֆուտբոլային ասոցացիայի գավաթի դափնեկիր - 2012

Բրազիլիա **«Պալմեյրաս»**

* 1Չեմպիոն Բրազիլիայի ֆուտբոլի առաջնություն (Սերիա A) - 2016
* Բրազիլիայի գավաթի դափնեկիր - 2015

**Միջազգային**
Պարագվայ **Պարագվայի հավաքական**

* 2Արծաթե մեդալակիր Ամերիկայի գավաթ։ 2011

### Անհատական

* IFFHS-ի կողմից ճանաչվել է որպես 2008 թվականի ազգային առաջնությունների լավագույն ռմբարկու։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967.
4. ↑  Дортмундская «Боруссия» договорилась о приобретении лучшего бомбардира чемпионата Чили
5. ↑  «Боруссия Дортмунд VS. Кёльн 1:0» (ռուսերեն). soccerway.com. 2009 թ․ օգոստոսի 8.
6. ↑  «Боруссия Мёнхенгладбах VS. Боруссия Дортмунд 0:1» (ռուսերեն). soccerway.com. 2009 թ․ հոկտեմբերի 3.
7. ↑  «Нюрнберг VS. Боруссия Дортмунд 2:3» (ռուսերեն). soccerway.com. 2010 թ․ ապրիլի 24.
8. ↑  «Рубин» пытался приобрести Барриоса
9. ↑  Барриос перейдет в «Гуанчжоу» за 8,5 миллионов фунтов
10. ↑  «Гуанчжоу Эвергранд» подтвердил переход Барриоса
11. ↑  «Dortmund's striker Barrios join Evergrande». chinadaily.com.cn. 2012 թ․ մայիսի 3. Արխիվացված օրիգինալից 2012 թ․ մայիսի 3-ին. Վերցված է 2013 թ․ հուլիսի 25-ին.
12. ↑  «Гуанчжоу Эвергранд VS. Гуанчжоу Фули 0:1» (ռուսերեն). soccerway.com. 2012 թ․ հուլիսի 15.
13. ↑  «Хэнань Констракшн VS. Гуанчжоу Эвергранд 1:2» (ռուսերեն). soccerway.com. 2012 թ․ հուլիսի 21.
14. ↑  «Лукас Барриос перешел из «Гуанчжоу Эвергранд» в «Спартак Москва»». Արխիվացված է օրիգինալից 2014 թ․ մարտի 29-ին. Վերցված է 2017 թ․ ապրիլի 14-ին.
15. ↑  «Спартак Москва VS. Рубин 0:0» (ռուսերեն). soccerway.com. 2013 թ․ օգոստոսի 10.
16. ↑  «Спартак» – «Волга». Барриос забил первый гол за красно-белых
17. ↑  «Марсель VS. Монпелье 0:2» (ռուսերեն). soccerway.com. 2014 թ․ օգոստոսի 17.
18. ↑  «Ренн VS. Монпелье 0:4» (ռուսերեն). soccerway.com. 2014 թ․ դեկտեմբերի 6.
19. ↑  «Мец VS. Монпелье 2:3» (ռուսերեն). soccerway.com. 2015 թ․ հունվարի 17.
20. ↑  Барриос подтвердил, что продолжит карьеру в «Палмейрасе»
21. ↑  «Палмейрас VS. Сантос 1:0» (ռուսերեն). soccerway.com. 2015 թ․ հուլիսի 19.
22. ↑  «Флуминенсе VS. Палмейрас 1:4» (ռուսերեն). soccerway.com. 2015 թ․ սեպտեմբերի 17.
23. ↑  «Ирландия VS. Парагвай 2:1» (ռուսերեն). soccerway.com. 2010 թ․ մայիսի 25.
24. ↑  «Италия VS. Парагвай 1:1» (ռուսերեն). soccerway.com. 2010 թ․ հունիսի 14.
25. ↑  «Словакия VS. Парагвай 0:2» (ռուսերեն). soccerway.com. 2010 թ․ հունիսի 20.
26. ↑  «Парагвай VS. Новая Зеландия 0:0» (ռուսերեն). soccerway.com. 2010 թ․ հունիսի 24.
27. ↑  «Парагвай VS. Япония 0:0» (ռուսերեն). soccerway.com. 2010 թ․ հունիսի 29.
28. ↑  «Парагвай VS. Испания 0:1» (ռուսերեն). soccerway.com. 2010 թ․ հուլիսի 3.
29. ↑  «Парагвай VS. Эквадор 0:0» (ռուսերեն). soccerway.com. 2011 թ․ հուլիսի 3.
30. ↑  «Уругвай VS. Парагвай 3:0» (ռուսերեն). soccerway.com. 2011 թ․ հուլիսի 24.
31. ↑  «Парагвай VS. Венесуэла 3:3» (ռուսերեն). soccerway.com. 2011 թ․ հուլիսի 14.
32. ↑  «Парагвай VS. Венесуэла 0:0» (ռուսերեն). soccerway.com. 2011 թ․ հուլիսի 21.
33. ↑  «Бразилия VS. Парагвай 2:2» (ռուսերեն). soccerway.com. 2011 թ․ հուլիսի 9.
34. ↑  «Бразилия VS. Парагвай 0:0» (ռուսերեն). soccerway.com. 2011 թ․ հուլիսի 17.
35. ↑  «Уругвай VS. Парагвай 1:1» (ռուսերեն). soccerway.com. 2015 թ․ հունիսի 20.
36. ↑  «Уругвай VS. Парагвай 2:0» (ռուսերեն). soccerway.com. 2015 թ․ հուլիսի 4.
37. ↑  «Аргентина VS. Парагвай 2:2» (ռուսերեն). soccerway.com. 2015 թ․ հունիսի 13.
38. ↑  «Аргентина VS. Парагвай 6:1» (ռուսերեն). soccerway.com. 2015 թ․ հունիսի 30.
39. ↑  «IFFHS — The World's best top division goal scorer». Արխիվացված է օրիգինալից 2016 թ․ դեկտեմբերի 8-ին. Վերցված է 2017 թ․ ապրիլի 18-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Ֆուտբոլիստի էջը transfermarkt.com կայքում
* պաշտոնական կայք (իսպ.)
* վիճակագրությունը «Fussballdaten.de» կայքում (գերմ.)
* ֆուտբոլիստի էջը Սպարտակ Մոսկավա ակումբի պաշտոնական կայքէջում

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · FootballDatabase.eu · Fussballdaten.de · National Football Teams.com · Soccerway · Transfermarkt (խաղացող) · worldfootball.net (խաղացող) · ՖԻՖԱ |
|  |
| Բառարաններ և հանրագիտարաններ | Munzinger |

 |